Þrír eru í haldi lögreglu grunaðir um rán , líkamsárás , brot á vopna - og lyfjalögum og akstur undir áhrifum fíkniefna . Tilkynning barst til lögreglu skömmu fyrir miðnætti og voru mennirnir handteknir skömmu síðar . Þeir eru vistaðir fyrir rannsókn máls í fangageymslu lögreglu . Ekki er vitað um meiðsl árásarþola . Fjórir menn voru handteknir í fjölbýlishúsi í Breiðholti í gærkvöldi þar sem tilkynnt hafði verið um notkun fíkniefna . Mennirnir eru grunaðir um vörslu og meðferð fíkniefna og þjófnað úr verslunum . Mennirnir voru vistaðir fyrir rannsókn máls í fangageymslu lögreglu . Í sama hverfi hafði lögreglan afskipti af konu í matvöruverslun í gærkvöldi vegna gruns um þjófnað . Konan var komin fram hjá greiðslukössum er hún var stöðvuð á leið úr versluninni með vörur fyrir tæpar 50 þúsund krónur . Konan kvaðst hafa gleymt að greiða fyrir vörurnar . Ellefu eru vistaðir í fangageymslum lögreglunnar .